[{"text_idx": "#000003", "text": "Viimased aastad on mo\u0308o\u0308dunud kriiside ajastul. Koroonakriisile ja\u0308rgnes peagi energiakriis, po\u0303genikekriis Valgevene piiril, seeja\u0308rel so\u0303da Ukrainas, uus po\u0303genikekriis ning ja\u0308rgmine energia kallinemine, valitsuskriisid jne. Praegugi elame lisaks so\u0303jale kaasa maava\u0308rinale Tu\u0308rgis ja muretseme, et midagi sellist vo\u0303ib korduda ka mujal. See loetelu pole ammendav ja kindlasti na\u0308eme ka tulevikus uusi kriise. Kriisidega tegelemine on kahtluseta oluline, kuid see on suunanud ta\u0308helepanu ta\u0308nasele ja ja\u0308tnud liiga va\u0308he ruumi kaugemat tulevikku puudutavatele otsustele."}, {"text_idx": "#000004", "text": "Ei tohi aga lasta tekkida muljel, et kriisi ajal vo\u0303ib pikaajalised huvid unustada. Selleks, et Eesti majandus oleks konkurentsivo\u0303imeline ku\u0308mne aasta pa\u0308rast, peame otsustama ta\u0308na ja lahendama probleeme, mis vo\u0303ivad olla kriiside ko\u0303rval oma aktuaalsuse na\u0308iliselt kaotanud. Nende otsuste edasilu\u0308kkamine omaks va\u0308hest mo\u0303ju sel vo\u0303i ja\u0308rgmisel aastal, kuid pa\u0308rsiks meie arengut palju pa\u0308rast seda."}, {"text_idx": "#000005", "text": "Seepa\u0308rast loodan, et lisaks valimiste aastale saab 2023. aastast ka otsuste aasta. ...et uus riigikogu, mille me juba la\u0308hina\u0308dalatel valime, annaks ka\u0308tte suuna ja vahendid Eesti arenguks vajalikele investeeringutele."}, {"text_idx": "#000006", "text": "Tahaksin pikemalt ra\u0308a\u0308kida kolmest teemast, milles la\u0308hiajal lahendusi peame otsima."}, {"text_idx": "#000007", "text": "Esiteks, peame ra\u0308a\u0308kima ja\u0308tkuvalt energiast."}, {"text_idx": "#000008", "text": "Eelmisel su\u0308gisel tundsime omal nahal, mida ta\u0308hendab va\u0308ga kallis elektrihind, samuti muretsesime vo\u0303imalike katkestuste pa\u0308rast, kui energiat ei peaks ja\u0308tkuma. Vahepeal langenud bo\u0308rsielektrihind ei tohi meid aga uinutada ega panna arvama, et oht on mo\u0308o\u0308das. Selleks, et muutuda kriisikindlamaks, peame riigina looma vo\u0303imalusi, et erasektor investeeriks energeetikasse ja rajaks uusi tootmisvo\u0303imsusi, mis va\u0308hendavad meie so\u0303ltuvust fossiilsetest ku\u0308tustest."}, {"text_idx": "#000009", "text": "Eesti roheidud on edukad ja kaasasid mullu maailmast sadu miljoneid eurosid. Energiasektor on aga va\u0308ga kapitalimahukas ja vajab lisaks edukatele startupidele suuri investeeringuid ka traditsioonilisematesse ettevo\u0303tetesse."}, {"text_idx": "#000011", "text": "La\u0308hema aja otsustest so\u0303ltub see, kas jo\u0303uame hu\u0308pata roheenergeetika rongile vo\u0303i ja\u0308a\u0308me tulevikus elektrit va\u0308lismaalt sisse ostma \u2013 nagu toimus veel 2019. aastal, kui energeetikas valitsesid \u201etavalised ajad\u201c ja energia oli soodne ning po\u0303levkivi polnud konkurentsivo\u0303imeline."}, {"text_idx": "#000012", "text": "Kui meie naabrid tegutsevad meist kiiremini, va\u0308heneb meretuuleparkide Eestisse rajamise majanduslik mo\u0303ttekus ja see ta\u0308hendab suure to\u0303ena\u0308osusega, et tulevikus tuleb meil osta energiat va\u0308lismaalt. Selleks, et Eestisse tuuleparke rajataks, tuleb anda tulevikuks piisav o\u0303iguskindlus, et kallite investeeringutega on vo\u0303imalik edasi liikuda ja eeska\u0308tt, et need investeeringud on ja\u0308tkuvalt siia oodatud."}, {"text_idx": "#000013", "text": "Energeetikas mahaja\u0308a\u0308mine mo\u0303jutaks arengut ka teistes sektorites. U\u0308leminek rohelisele energeetikale pakuks vo\u0303imalusi to\u0308o\u0308stussektoris ja transpordis, sest ka roheenergeetika vajab koosteliine, hooldusega tegelevaid ettevo\u0303tteid, spetsialiseeritud sadamaterminale jne. Va\u0308lisinvestorid on uurinud sellise to\u0308o\u0308stuse rajamise vo\u0303imalusi Eestisse, kuid ilmselgelt on selle puhul oluline ka see, et meil oleks ka kohalikke ettevo\u0303tteid, mis niisugust teenust vajaksid."}, {"text_idx": "#000014", "text": "Muutunud geopoliitiline olukord on asetanud meid Euroopa nurka. Paljud teist siin saalis on pidanud kujundama u\u0308mber tarneahelaid ja otsima uusi turge, sest me ei asu enam Ida ja La\u0308a\u0308ne vahel, vaid va\u0308hemalt mo\u0303neks ajaks oleme La\u0308a\u0308ne a\u0308a\u0308rel. See muutub kindlasti u\u0308hel pa\u0308eval, aga sinnani la\u0308heb va\u0308ga palju aega."}, {"text_idx": "#000015", "text": "Meil tuleb seepa\u0308rast rohkem pingutada, et siduda end veel tugevamalt Euroopaga nii majanduslikult kui va\u0308a\u0308rtuste poolest. Me ei saa endale lubada muutumist u\u0308he teema riigiks ega vastandumist Euroopalikele po\u0303himo\u0303tetele. Peame va\u0308ga valima, milliseid so\u0303nu nii va\u0308lismaal kui ka Eestis oma so\u0303prade suhtes kasutame, sest meil on neid rohkem tarvis kui neil meid."}, {"text_idx": "#000016", "text": "Keskkonnaso\u0303bralik energeetika, millest ennist ra\u0308a\u0308kisin, ja selle u\u0308mber arenev to\u0308o\u0308stus, on to\u0303ena\u0308oliselt u\u0308ks tugevamaid niite, mis la\u0308hiajal Euroopat majanduslikult seob. See pakub ka meile hulgaliselt vo\u0303imalusi. Meie ettevo\u0303tete partnerid maailmas hindavad ja\u0308rjest enam seda, et neile tarnitav toode on toodetud keskkonda sa\u0308a\u0308stvalt kasutades puhast energiat."}, {"text_idx": "#000017", "text": "U\u0308leminek keskkonnasa\u0308a\u0308stlikumale majandusmudelile annab paljudele riikidele etteka\u0308a\u0308nde oma ettevo\u0303tteid toetada. Peame va\u0308ltima Euroopas seda, et iga riik ise hakkab looma po\u0303himo\u0303tteid, kuidas majandusse sekkuda. See killustaks u\u0308histuru ja seaks meie ettevo\u0303tted halvemasse seisu. U\u0308histurg on Euroopa konkurentsieelis, mis vo\u0303imaldab meil konkureerida ka Aasia ja Ameerika suurtega. Toetamise po\u0303himo\u0303tted peavad olema u\u0308hised ja soosima tervislikku konkurentsi ettevo\u0303tete vahel."}, {"text_idx": "#000019", "text": "On hea, kui ta\u0308nased haridusvalikud arvestavad ka ta\u0308naste to\u0308o\u0308turu vajadustega, kuid hariduse andmine on va\u0308ga pikk protsess. Seepa\u0308rast on loomulik, et haridussu\u0308steem ei saa la\u0308htuda vaid sellest, mida ta\u0308nased ettevo\u0303tjad vajavad. Mitmed praegu edukad tehnoloogiaettevo\u0303tted on kasvanud va\u0308lja valdkondadest, mis ei olnud ku\u0308mne vo\u0303i kaheku\u0308mne aasta eest a\u0308riliselt tasuvad."}, {"text_idx": "#000020", "text": "On selge, et Eesti spetsialiseerumine ja\u0308tkub ja to\u0308o\u0308protsessid muutuvad keerukamaks. Ka teie vajadused, to\u0308o\u0308andjad, muutuvad ja mo\u0303ne aasta pa\u0308rast vo\u0303ite tegutseda mo\u0303nes teises valdkonnas. Noorel, kes astus kolme aasta eest o\u0303ppekavale, mis la\u0308htus viie aasta tagusest to\u0308o\u0308jo\u0303uvajadusest, ei pruugi juba ja\u0308rgmisel su\u0308gisel oma vast o\u0303pitud erialaga to\u0308o\u0308turul palju teha olla."}, {"text_idx": "#000023", "text": "Tugeva IT riigina on meil suur potentsiaal arendada tehnoloogiaid, mida suunata koolidesse, et parandada o\u0303ppimise protsessi. Vo\u0303ib-olla suudame hoopis haridustehnoloogiate abil kaasata noori, kes langevad liiga varakult haridussu\u0308steemist va\u0308lja ja ja\u0308a\u0308vad sedasi ko\u0303rvale vo\u0303imalustest, mida ja\u0308rgmiste ku\u0308mnendite majandusareng hea haridusega to\u0308o\u0308tajatele pakub."}, {"text_idx": "#000024", "text": "Viimase aasta jooksul on olnud palju juttu eestikeelsele haridusele u\u0308leminekust ja ma loodan, et see ei sumbu pa\u0308rast valimisi. Eestikeelset haridust pole vaja mitte ainult selleks, et lo\u0303imida siin mitu po\u0303lvkonda elanud venekeelselt kogukonda, vaid ka tulevasi sissera\u0308nnanuid, keda meie majandus vajab. Haridussu\u0308steem, mis suudab vastu vo\u0303tta va\u0308lismaalt tulnud lapsi, on eeldus selleks, et va\u0308lismaale kolinud eesti pered saaksid tagasi tulla ja ettevo\u0303tted vo\u0303iksid palgata lisaks va\u0308rskelt u\u0308likooli lo\u0303petanud va\u0308lismaa noortele ka tippspetsialiste, kellel juba on pere ja lapsed."}, {"text_idx": "#000025", "text": "Ma loodan, et ta\u0308nane konverents pakub palju arutelusid nii nende kolme teema u\u0308le kui ka teistes valdkondades, mis Eesti elu la\u0308hiku\u0308mnenditel mo\u0303jutavad. To\u0308o\u0308tamiseks ei ole paremaid ega halvemaid aegu, to\u0308o\u0308 tuleb lihtsalt a\u0308ra teha nii ta\u0308na kui homme, mitte lasta otsustamata otsustel kuhjuda ega lu\u0308kata nendega tegelemist tulevikku."}, {"text_idx": "#000028", "text": "Pikendasime \u201cParim praktika 2023\u201d konkursi ta\u0308htaega 1. oktoobrini"}, {"text_idx": "#000029", "text": "Osalejate soovidele vastu tulles pikendasime \u201cParim praktika 2023\u201d konkursi ta\u0308htaega ja ootame parima praktikakoha ja parima praktikandi kandidaate kuni 1.... Loe edasi \u203a Pikendasime \u201cParim praktika 2023\u201d konkursi ta\u0308htaega 1. oktoobrini"}, {"text_idx": "#000032", "text": "Kai Realo: Eesti riigi majanduspoliitika \u2013 rohkem piitsa ko\u0303igile ja pisut pra\u0308a\u0308nikut valitutele."}, {"text_idx": "#000037", "text": "To\u0308o\u0308andjate su\u0308gishooaja esimesel A\u0308rikohtingul arutasime to\u0308o\u0308turu arengute ja to\u0308o\u0308turu kasvava paindlikkuse taustal kollektiivlepingute rolli ta\u0308napa\u0308eva to\u0308o\u0308maailmas. Veebiseminari ku\u0308lalisteks olid Eesti... Loe edasi \u203a A\u0308rikohting: Kas kollektiivlepe on ajaloo ja\u0308a\u0308nuk vo\u0303i vajalik to\u0308o\u0308suhete haldamiseks?"}, {"text_idx": "#000038", "text": "Eesti To\u0308o\u0308andjate Keskliitu kuuluvad ko\u0303ik peamised majandusharuliidud ja paljud Eesti suurettevo\u0303tted. Kokku esindame otse ja la\u0308bi haruliitude enam kui 2000 ettevo\u0303tte, mis on to\u0308o\u0308andjaks enam kui 250 000 to\u0308o\u0308tajale."}]